CELEX: 32005R1966
Language: ro
Date: 2005-12-01 00:00:00
Title: Regulamentul (CE) nr. 1966/2005 al Comisiei din 1 decembrie 2005 de modificare a Regulamentului (CEE) nr. 2061/89 privind clasificarea anumitor mărfuri în Nomenclatura Combinată

Anunţ juridic important

|

32005R1966

Jurnalul Oficial L 316 , 02/12/2005 p. 0005 - 0006 Jurnalul Oficial L 321 , 21/11/2006 p. 0307 - 0308

		20051201Regulamentul (CE) nr. 1966/2005 al Comisieidin 1 decembrie 2005de modificare a Regulamentului (CEE) nr. 2061/89 privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9,întrucât:(1) În vederea asigurării aplicării uniforme a Nomenclaturii Combinate anexate la Regulamentul (CEE) nr. 2658/87, este necesar să fie adoptate dispoziții referitoare la clasificarea mărfurilor menționate în anexa la prezentul regulament.(2) Regulamentul (CEE) nr. 2658/87 stabilește regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o include, chiar parțial sau prin eventuala adăugare de subdiviziuni, și care este stabilită prin reglementări comunitare specifice, în vederea aplicării măsurilor tarifare sau a altor măsuri în cadrul schimburilor cu mărfuri.(3) Regulamentul (CEE) nr. 2061/89 al Comisiei din 7 iulie 1989 privind clasificarea anumitor mărfuri în Nomenclatura Combinată [2] clasifică produsul nr. 5 menționat în anexă drept supliment alimentar, fără a lua în considerare proprietățile sale terapeutice și profilactice specifice în tratamentul carențelor de vitamina C. În consecință, este necesar să se modifice clasificarea acestui produs, care trebuie considerat ca medicament.(4) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1Clasificarea produsului nr. 5 menționat în anexa la Regulamentul (CEE) nr. 2061/89 se înlocuiește cu clasificarea din anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 1 decembrie 2005.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1719/2005 al Comisiei (JO L 286, 28.10.2005, p. 1).[2] JO L 196, 12.7.1989, p. 5. Regulament, astfel cum a fost modificat prin Regulamentul (CE) nr. 936/1999 (JO L 117, 5.5.1999, p. 9).--------------------------------------------------20051201ANEXĂDenumirea produsului | Clasificare (Codul NC) | Explicație |(1) | (2) | (3) |1.Preparat sub formă de comprimate ambalate pentru vânzarea cu amănuntul pe care sunt indicate posologia și compoziția, folosit la remedierea unor carențe de vitamina C.Fiecare comprimat, cu o greutate de 750 mg, conține:acid ascorbic: 500 mg;praf de cinorodon, celuloză, stearină vegetală, substanțe solide pe bază de ulei vegetal, stearat de magneziu, dioxid de siliciu și adaos proteic alimentar: 250 mg. | 30045010 | Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota complementară 1 din capitolul 30, precum și cu textul codurilor NC 3004, 300450 și 30045010. A se vedea de asemenea notele explicative din Nomenclatura Combinată referitoare la capitolul 30 (considerații generale). Fiecare comprimat are, în mod evident, un conținut de vitamină C (500 mg) cu mult mai mare decât necesarul zilnic recomandat (60 mg). În consecință, toate condițiile menționate la nota complementară 1 din capitolul 30 sunt îndeplinite și produsul trebuie să fie clasificat ca medicament de la poziția 3004. |--------------------------------------------------